Poesie
S Wort Poesii (vo gr. ποίησις poiesis, „Erschaffig“) bezäichnet erstens e Teggstberiich, wo dradizionell in die klassische poetische Gattige iidäilt wird. Noch dr Aristotelischi Poetik (Poetik isch s Wort für d Theorii vo dr Poesii) si das s Drama, s Epos und chliineri lürischi Gattige. Im Dütsche reedet mä sit em 19.  Joorhundert eender vo Litratuur und literarische Gattige. S Wort wird mänggisch no für churzi Gedicht brucht wie im Fall vom Poesiialbum, Gedicht im Allgemäine zellt mä hüt zur Gattig vo dr Lürik.

Dr Begriff bezäichnet im überdräite Sinn au e bestimmti Kwalidäät. So schwätzt mä öbbe vo dr „Poesii vom ene Augeblick“ oder vom ene „poetische Film“. Mä mäint mit Poesii im ene sonige Fall mäistens, ass es e Wirkig het, wo mä mit Wörter nid cha beschriibe, öbbis Stills, äänlig wie vom ene Gedicht, wo d Bedütig über d Alldäagssprooch uuse goot.

Litratuur 
 Rainer Rosenberg: Eine verworrene Geschichte. Vorüberlegungen zu einer Biographie des Literaturbegriffs. In: Zeitschrift für Literaturwissenschaft und Linguistik. 77 (1990), S. 36-65.

Poetike vo historischem Inträssi 
 Aristoteles: Poetik. (Griechisch/dütsch). Übersetzt und uusegee vom Manfred Fuhrmann. Reclam, Stuttgart 1994.
 Horaz:  De arte poetica. In: Quintus Horatius Flaccus: Opera, lat./dt. Mit eme Noochwort uusegee vom Bernhard Kytzler. Reclam, Stuttgart 1992.
 Nicolas Boileau-Despréaux: L'art poétique. Paris 1674.
 Daniel Georg Morhof: Unterricht von der deutschen Sprache und Poesie. Kiel 1682.
 Erdmann Neumeister: Die allerneueste Art, zur reinen und galanten Poesie zu gelangen. G. Liebernickel, Hamburg 1707. (Ursprgl. Verfasseraagoob: Menantes = Pseudonym vom Christian Friedrich Hunold.)
 Johann Christoph Gottsched: Versuch einer kritischen Dichtkunst für die Deutschen.'' Leipzig 1730.

Fuessnoote 

Literarischi Gattig